ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
കിഴക്കൻ സാമ്പത്തിക ഫോറം 2022 ന്റെ പ്ലീനറി സെഷനിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പ്രസംഗം
ബഹുമാനപ്പെട്ട പ്രസിഡന്റ് പുടിൻ,
വിശിഷ്ടാതിഥികൾ,
നമസ്കാരം!
വ്ളാഡിവോസ്റ്റോക്കിൽ നടക്കുന്ന ഏഴാമത് കിഴക്കൻ സാമ്പത്തിക ഫോറത്തിൽ നിങ്ങളുമായി ബന്ധപ്പെടാനുള്ള അവസരം ലഭിച്ചതിൽ എനിക്ക് സന്തോഷമുണ്ട്. വ്ളാഡിവോസ്റ്റോക്കിൽ ഇന്ത്യൻ കോൺസുലേറ്റ് സ്ഥാപിതമായതിന്റെ 30-ാം വാർഷികമാണ് ഈ മാസം. ഈ നഗരത്തിൽ ആദ്യമായി കോൺസുലേറ്റ് ആരംഭിച്ച രാജ്യം ഇന്ത്യയാണ്. അതിനുശേഷം, ഞങ്ങളുടെ ബന്ധത്തിന്റെ നിരവധി നാഴികക്കല്ലുകൾക്ക് നഗരം സാക്ഷിയായിരുന്നു.
സുഹൃത്തുക്കളേ
2015 ൽ സ്ഥാപിതമായ ഫോറം ഇന്ന് റഷ്യയുടെ കിഴക്കിന്റെ വികസനത്തിൽ അന്താരാഷ്ട്ര സഹകരണത്തിനുള്ള ഒരു പ്രധാന ആഗോള ഫോറമായി മാറിയിരിക്കുന്നു. ഇതിനായി, പ്രസിഡന്റ് പുടിന്റെ കാഴ്ചപ്പാടിനെ ഞാൻ അഭിനന്ദിക്കുന്നു, ഒപ്പം അദ്ദേഹത്തെ അഭിനന്ദിക്കുകയും ചെയ്യുന്നു.
2019 ൽ ഈ ഫോറത്തിൽ പങ്കെടുക്കാൻ എനിക്ക് അവസരം ലഭിച്ചു. ആ സമയത്ത് ഞങ്ങൾ ഇന്ത്യയുടെ "ആക്ട് ഫാർ ഈസ്റ്റ്" നയം പ്രഖ്യാപിച്ചു. തൽഫലമായി, കിഴക്കൻ റഷ്യയുമായുള്ള ഇന്ത്യയുടെ സഹകരണം വിവിധ മേഖലകളിൽ വർദ്ധിച്ചു. ഇന്ന്, ഈ നയം ഇന്ത്യയുടെയും റഷ്യയുടെയും "പ്രത്യേകവും തന്ത്രപരവുമായ പങ്കാളിത്തത്തിന്റെ" ഒരു പ്രധാന സ്തംഭമായി മാറിയിരിക്കുന്നു.
സുഹൃത്തുക്കളേ
അന്താരാഷ്ട്ര വടക്കു-കിഴക്ക് ഇടനാഴി , ചെന്നൈ-വ്ളാഡിവോസ്റ്റോക്ക് സമുദ്ര ഇടനാഴി , വടക്കൻ കടൽ പാത എന്നിവയെക്കുറിച്ച് നമ്മൾ സംസാരിക്കുകയാണെങ്കിൽ, ഭാവിയിൽ നമ്മുടെ ബന്ധങ്ങളുടെ വികസനത്തിൽ കണക്റ്റിവിറ്റി ഒരു പ്രധാന പങ്ക് വഹിക്കും.
ആർട്ടിക് വിഷയങ്ങളിൽ റഷ്യയുമായുള്ള പങ്കാളിത്തം ശക്തിപ്പെടുത്താൻ ഇന്ത്യക്ക് താൽപ്പര്യമുണ്ട്. ഊർജമേഖലയിലും സഹകരണത്തിന് വലിയ സാധ്യതകളുണ്ട്. ഊർജത്തോടൊപ്പം, ഫാർമ, ഡയമണ്ട് മേഖലകളിലും കിഴക്കൻ റഷ്യയിൽ ഇന്ത്യ ഗണ്യമായ നിക്ഷേപം നടത്തിയിട്ടുണ്ട്.
ചുട്ട കൽക്കരി വിതരണത്തിലൂടെ ഇന്ത്യൻ സ്റ്റീൽ വ്യവസായത്തിന്റെ ഒരു പ്രധാന പങ്കാളിയാകാൻ റഷ്യയ്ക്ക് കഴിയും. പ്രതിഭകളുടെ ചലനാത്മകതയിൽ നമുക്കും നല്ല സഹകരണമുണ്ടാകാം. ലോകത്തിലെ പല വികസിത പ്രദേശങ്ങളുടെയും വികസനത്തിന് ഇന്ത്യൻ പ്രതിഭകൾ സംഭാവന നൽകിയിട്ടുണ്ട്. ഇന്ത്യക്കാരുടെ കഴിവും പ്രൊഫഷണലിസവും കിഴക്കൻ റഷ്യയിൽ അതിവേഗ വികസനം കൊണ്ടുവരുമെന്ന് ഞാൻ വിശ്വസിക്കുന്നു.
സുഹൃത്തുക്കളേ ,
ഇന്ത്യയുടെ പുരാതന സിദ്ധാന്തം "വസുധൈവ കുടുംബകം" ലോകത്തെ ഒരു കുടുംബമായി കാണാൻ നമ്മെ പഠിപ്പിച്ചു. ഇന്നത്തെ ആഗോളവത്കൃത ലോകത്ത്, ലോകത്തിന്റെ ഒരു ഭാഗത്ത് നടക്കുന്ന സംഭവങ്ങൾ ലോകത്തെ മുഴുവൻ സ്വാധീനിക്കുന്നു.
ഉക്രെയ്ൻ സംഘർഷവും കോവിഡ് മഹാമാരിയും ആഗോള വിതരണ ശൃംഖലയിൽ വലിയ സ്വാധീനം ചെലുത്തിയിട്ടുണ്ട്. ഭക്ഷ്യധാന്യങ്ങൾ, വളങ്ങൾ, ഇന്ധനങ്ങൾ എന്നിവയുടെ ദൗർലഭ്യം വികസ്വര രാജ്യങ്ങളുടെ പ്രധാന ആശങ്കയാണ്. ഉക്രെയ്ൻ സംഘർഷത്തിന്റെ തുടക്കം മുതൽ, നയതന്ത്രത്തിന്റെയും സംഭാഷണത്തിന്റെയും പാത സ്വീകരിക്കേണ്ടതിന്റെ ആവശ്യകത ഞങ്ങൾ ഊന്നിപ്പറഞ്ഞിട്ടുണ്ട്. ഈ സംഘർഷം അവസാനിപ്പിക്കാനുള്ള എല്ലാ സമാധാന ശ്രമങ്ങളെയും ഞങ്ങൾ പിന്തുണയ്ക്കുന്നു. ഇക്കാര്യത്തിൽ, ധാന്യങ്ങളുടെയും വളങ്ങളുടെയും സുരക്ഷിത കയറ്റുമതി സംബന്ധിച്ച സമീപകാല കരാറിനെയും ഞങ്ങൾ സ്വാഗതം ചെയ്യുന്നു.
ഈ ഫോറത്തെ അഭിസംബോധന ചെയ്യാൻ അവസരം നൽകിയതിന് പ്രസിഡന്റ് പുടിന് ഒരിക്കൽ കൂടി ഞാൻ നന്ദി പറയുന്നു. ഒപ്പം ഈ ഫോറത്തിൽ പങ്കെടുക്കുന്ന എല്ലാവർക്കും എന്റെ ഊഷ്മളമായ ആശംസകൾ നേരുന്നു.
വളരെയധികം നന്ദി.
--ND--
(
ആരോഗ്യ, കുടുംബക്ഷേമ മന്ത്രാലയം
95 .51 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂഡൽഹി, ഒക്ടോബർ 09 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 95 .51 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
8 .51 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
IE
ആരോഗ്യരംഗത്തു സഹകരിക്കുന്നതിനായി ഇന്ത്യയും ഇന്ഡോനീഷ്യയും ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
താഴെപ്പറയുന്ന മേഖലകളിലെ സഹകരണം ഉദ്ദേശിച്ചുള്ളതാണു ധാരണാപത്രം. എ. ആക്ടീവ് ഫാര്മസ്യൂട്ടിക്കല് ഇന്ഗ്രീഡിയന്റ്സ് , ഐ.ടി.അധിഷ്ഠിത വൈദ്യോപകരണങ്ങള് എന്നിവ വികസിപ്പിച്ചെടുക്കലും ഈ മേഖലകളുമായി ബന്ധപ്പെട്ട ഗവേഷണവും.
ബി. മനുഷ്യവിഭവശേഷി വികസനം
സി. ആരോഗ്യസേവനങ്ങള്
ഡി. പരസ്പരം യോജിക്കാവുന്ന മറ്റു മേഖലകള്.
സഹകരണം വിപുലപ്പെടുത്തുന്നതിനും ധാരണാപത്രത്തിന്റെ നടത്തിപ്പിനു മേല്നോട്ടം വഹിക്കുന്നതിനുമായി ഒരു പ്രവര്ത്തകസംഘം രൂപികരിക്കും.
പ്രധാനമന്ത്രിയുടെ ഓഫീസ്
ഒഡീഷയിലെ കോരാപുട്ടിൽ ഉണ്ടായ അപകടത്തിൽ പ്രധാനമന്ത്രി അനുശോചനം രേഖപ്പെടുത്തി
ഒഡീഷയിലെ കോരാപുട്ടിൽ ഉണ്ടായ അപകടത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
"ഒഡീഷയിലെ കോരാപുട്ടിൽ ഉണ്ടായ ദാരുണമായ അപകടത്തിൽ പ്രിയപ്പെട്ടവരെ നഷ്ടപ്പെട്ട എല്ലാവരോടുമൊപ്പം എന്റെ ചിന്തകൾ ഉണ്ട്. പരിക്കേറ്റവർ എത്രയും വേഗം സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു, ”ട്വീറ്റിൽ പ്രധാനമന്ത്രി പറഞ്ഞു.
പരിസ്ഥിതി, വനം മന്ത്രാലയം
പരിസ്ഥിതിയുമായുള്ള ബന്ധം സഹകരണത്തില് അധിഷ്ഠിതമായിരിക്കണം: ഡോ. മഹേഷ് ശര്മ്മ
വന്യജീവി, പരിസ്ഥിതി സംരക്ഷണത്തിന് കുട്ടികള് നേതൃത്വപരമായ പങ്ക് വഹിക്കണമെന്ന് കേന്ദ്ര പരിസ്ഥിതി, വനം, കാലാവസ്ഥാ വ്യതിയാന സഹമന്ത്രി ഡോ. മഹേഷ് ശര്മ്മ പറഞ്ഞു. പരിസ്ഥിതിയുമായുള്ള ബന്ധം സഹകരണത്തില് അധിഷ്ഠിതമായിരിക്കണമെന്നും അദ്ദേഹം പറഞ്ഞു. ദേശീയ വന്യജീവി വാരാചരണത്തിന് സമാപനം കുറിച്ചു കൊണ്ടുള്ള ചടങ്ങില് പങ്കെടുക്കുകയായിരുന്നു അദ്ദേഹം.
ഒരു പദ്ധതിക്കും ജനങ്ങളുടെ പങ്കാളിത്തമില്ലാതെ വിജയിക്കാന് സാധിക്കില്ലെന്ന് ഫോറസ്റ്റ് ഡയറക്ടര് ജനറല് ഡോ. സിദ്ധാന്ത് ദാസ് പറഞ്ഞു. ബാര്ക്കും കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയവും തമ്മിലുള്ള ധാരണയുടെ ഭാഗമായി ആരംഭിച്ച ബയോ-മെഥനേഷന് പ്ലാന്റും മന്ത്രി ഉദ്ഘാടനം ചെയ്തു. അഡീഷണല് ഡയറക്ടര് ജനറല് ശ്രീ എം. എസ്. നേഗി, അഡീഷണല് ഡയറക്ടര് ജനറല് ശ്രീ സൈബള് ദാസ്ഗുപ്ത, ഇന്സ്പെക്ടര് ജനറല് ശ്രീ സൗമിത്ര ദാസ്ഗുപ്ത, നാഷണല് സുവോളജിക്കല് പാര്ക്ക് ഡയറക്ടര് മിസ്. രേണു സിങ്ങ് എന്നിവരും ചടങ്ങില് പങ്കെടുത്തു.
IE-BSN
(Visitor Counter : 107
പ്രധാനമന്ത്രിയുടെ ഓഫീസ്
പ്രശസ്ത തെലുങ്ക് ചലച്ചിത്ര ഗാനരചയിതാവ് സിരിവെണ്ണേല സീതാരാമ ശാസ്ത്രിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത തെലുങ്ക് ചലച്ചിത്ര ഗാനരചയിതാവും പത്മശ്രീ പുരസ്കാര ജേതാവുമായ സിരിവെണ്ണേല സീതാരാമ ശാസ്ത്രിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"ശ്രേഷ്ഠനായ സിരിവെണ്ണേല സീതാരാമ ശാസ്ത്രിയുടെ വിയോഗത്തിൽ ദുഖമുണ്ട്. അദ്ദേഹത്തിന്റെ പല രചനകളിലും അദ്ദേഹത്തിന്റെ കാവ്യ വൈഭവവും വൈദഗ്ധ്യവും കാണാൻ കഴിഞ്ഞു. തെലുങ്കിനെ ജനകീയമാക്കാൻ അദ്ദേഹം നിരവധി ശ്രമങ്ങൾ നടത്തി. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം അറിയിക്കുന്നു. ഓം ശാന്തി."
(
പ്രധാനമന്ത്രിയുടെ ഓഫീസ്
യു.എസ്. പ്രസിഡന്റുമായുള്ള വെര്ച്വല് കൂടിക്കാഴ്ചയിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പരാമര്ശങ്ങൾ
പ്രസിഡന്റ് ബൈഡന്, ആദ്യമായി, താങ്കളുടെ ഊഷ്മളമായ വാക്കുകള്ക്ക് എന്റെ നന്ദി അറിയിക്കാന് ഞാന് ആഗ്രഹിക്കുന്നു. ഇന്ന്, നമ്മുടെ പ്രതിരോധ മന്ത്രിമാരും വിദേശകാര്യ മന്ത്രിമാരും കുറച്ച് സമയത്തിനുള്ളില് 2 + 2 രീതിയില് കണ്ടുമുട്ടുന്നുണ്ട്. അതിനുമുമ്പ്, അവരുടെ സംഭാഷണത്തിന് ദിശാബോധം നല്കുന്നതിന് നമ്മുടെ ഈ കൂടിക്കാഴ്ച പ്രധാനവുമാണ്. താങ്കള് ഈ വെര്ച്വല് കൂടിക്കാഴ്ചയ്ക്ക് മുന്കൈയുമെടുത്തു, അതിന് താങ്കള്ക്ക്് ഞാന് നിങ്ങളെ അഭിനന്ദിക്കുന്നു.
ആദരണീയരെ,
കഴിഞ്ഞ വര്ഷം സെപ്റ്റംബറില് ഞാന് വാഷിംഗ്ടണ് സന്ദര്ശിച്ചതിനെക്കുറിച്ച് താങ്കള് ഇപ്പോള് സൂചിപ്പിച്ചു, നിരവധി ആഗോള പ്രശ്നങ്ങള് പരിഹരിക്കുന്നതിന് ഇന്ത്യ-യു.എസ് പങ്കാളിത്തത്തിന് സംഭാവന നല്കാനാകുമെന്നും താങ്കള് പറഞ്ഞു. പൂര്ണ്ണമായും ഞാന് താങ്കളോട് യോജിക്കുന്നു. ലോകത്തിലെ ഏറ്റവും വലുതും പഴയതുമായ രണ്ട് ജനാധിപത്യ രാജ്യങ്ങള് എന്ന നിലയില് നമ്മള് സ്വാഭാവിക പങ്കാളികളാണ്. കഴിഞ്ഞ കുറച്ച് വര്ഷങ്ങളായി നമ്മുടെ ബന്ധങ്ങളില് ഉണ്ടായ പുരോഗതി, സൃഷ്ടിക്കപ്പെട്ട പുതിയ ഗതിവേഗം , എന്നതൊക്കെ ഒരുപക്ഷേ, ഇന്നുതൊട്ട് ഒരു പതിറ്റാണ്ട് മുമ്പ് പോലും സങ്കല്പ്പിക്കാന് പ്രയാസമായിരുന്നവയായിരുന്നു.
ആദരണീയരെ,
ഉക്രൈനിലെ സ്ഥിതി വളരെ ആശങ്കാജനകമായി തുടരുന്ന സമയത്താണ് നമ്മുടെ ഇന്നത്തെ ചര്ച്ചകള് നടക്കുന്നത്. ഏതാനും ആഴ്ചകള്ക്ക് മുമ്പ് 20,000-ത്തിലധികം ഇന്ത്യക്കാര് ഉക്രൈനില് കുടുങ്ങിപ്പോയിരുന്നു. യുവ വിദ്യാര്ത്ഥികളായിരുന്നു അവരില് ഭൂരിഭാഗവും. ഒരു വിദ്യാര്ത്ഥിക്ക് ജീവന് നഷ്ടമായെങ്കിലും വളരെയധികം പരിശ്രമിച്ച് അവരെ അവിടെ നിന്ന് സുരക്ഷിതമായി പുറത്തെത്തിക്കാന് ഞങ്ങള്ക്ക് കഴിഞ്ഞു. ഈ സംഭവവികാസത്തിലുടനീളം, ഞാന് ഉക്രൈനിന്റെയും റഷ്യയുടെയും പ്രസിഡന്റുമാരുമായി പലതവണ ഫോണില് സംസാരിച്ചു. ഞാന് സമാധാനത്തിനായി അഭ്യര്ത്ഥിക്കുക മാത്രമല്ല ചെയ്തത്, ഉക്രൈന് പ്രസിഡന്റുമായി പ്രസിഡന്റ് പുടിന് നേരിട്ട് ചര്ച്ചനടത്തണമെന്ന് നിര്ദ്ദേശിക്കുകയും ചെയ്തു. ഞങ്ങളുടെ പാര്ലമെന്റിലും ഉക്രൈന് വിഷയം വളരെ വിശദമായി ചര്ച്ച ചെയ്തു.
അടുത്തിടെ ബുച്ച നഗരത്തില് നിരപരാധികളായ സാധാരണക്കാരെ കൊന്നൊടുക്കിയെന്ന വാര്ത്ത വളരെ ആശങ്കാജനകമാണ്. അതിനെ ഞങ്ങള് ഉടനടി അപലപിക്കുകയും നീതിയുക്തമായ അന്വേഷണം ആവശ്യപ്പെടുകയും ചെയ്തിട്ടുണ്ട്. റഷ്യയും ഉക്രൈനും തമ്മില് നടന്നുകൊണ്ടിരിക്കുന്ന ചര്ച്ച സമാധാനത്തിന് വഴിയൊരുക്കുമെന്ന് ഞങ്ങള് പ്രതീക്ഷിക്കുന്നു.
ആദരണീയരെ,
താങ്കള് തുടക്കത്തില് സൂചിപ്പിച്ചതുപോലെ ഉക്രൈയ്നിലെ സാധാരണപൗരന്മാരുടെ സുരക്ഷയ്ക്കും അവര്ക്ക് തടസമില്ലാതെ മാനുഷിക സഹായം വിതരണം ചെയ്യണമെന്നതിനും ഞങ്ങള് ഊന്നല് നല്കിയിട്ടുണ്ട്. ഉക്രൈനും അതിന്റെ അയല്രാജ്യങ്ങള്ക്കും മരുന്നുകളും മറ്റ് ദുരിതാശ്വാസ സാമഗ്രികളും ഞങ്ങള് അയച്ചിട്ടുണ്ട്. ഉക്രൈനിന്റെ ആവശ്യപ്രകാരം, ഉടന് തന്നെ ഞങ്ങള് മരുന്നുകളുടെ മറ്റൊരു ശേഖരവും അയയ്ക്കുന്നുണ്ട്.
ആദരണീയരെ,
കാലാവധിയുടെ തുടക്കത്തില് തന്നെ ജനാധിപത്യങ്ങള്ക്ക് സംഭാവനചെയ്യാനാകും എന്ന വളരെ പ്രധാനപ്പെട്ട ഒരു മുദ്രാവാക്യം താങ്കള് നല്കിരുന്നു . ഈ മുദ്രാവാക്യം സാക്ഷാത്കരിക്കാനുള്ള ഏറ്റവും മികച്ച മാര്ഗ്ഗം ഇന്ത്യയും യു.എസും തമ്മിലുള്ള പങ്കാളിത്തത്തിലെ വിജയമാണ്.
സ്വാതന്ത്ര്യത്തിന്റെ 75-ാം വാര്ഷികം ഇന്ത്യ ഈ വര്ഷം ആഘോഷിക്കുകയാണ്. നമ്മുടെ നയതന്ത്ര ബന്ധത്തിന്റെ 75-ാം വാര്ഷികവും നാം ആഘോഷിക്കുകയാണ്. അടുത്ത 25 വര്ഷത്തെ ഇന്ത്യയുടെ വികസന യാത്രയുടെ അവിഭാജ്യ ഘടകമായി അമേരിക്കയുമായുള്ള സൗഹൃദം നിലനില്ക്കുമെന്ന് എനിക്ക് ഉറപ്പുണ്ട്.
ഇന്നത്തെ കൂടിക്കാഴ്ചയ്ക്ക് താങ്കള്ക്ക് ഒരിക്കല് കൂടി വളരെ നന്ദി.
--ND--
(Visitor Counter : 53
പ്രധാനമന്ത്രിയുടെ ഓഫീസ്
ദാദാസാഹേബ് ഫാൽക്കെ അവാർഡ് ലഭിച്ച രജനീകാന്തിനെ പ്രധാനമന്ത്രി അഭിനന്ദിച്ചു
ദാദാസാഹേബ് ഫാൽക്കെ അവാർഡ് ലഭിച്ചതിന് പ്രധാനമന്ത്രി ശ്രീ നരേന്ദ്ര മോദി ശ്രീ രജനീകാന്തിനെ അഭിനന്ദിച്ചു.
"തലമുറകളിലുടനീളം ജനപ്രീതിയാർജ്ജിച്ച, കുറച്ച് പേർക്ക് മാത്രം അഭിമാനിക്കാൻ കഴിയുന്ന, വൈവിധ്യമാർന്ന വേഷങ്ങളും ആകർഷകമായ വ്യക്തിത്വവും ... അതാണ് ശ്രീ രജനികാന്ത് ജി. തലൈവന് ദാദാസാഹേബ് ഫാൽക്കെ അവാർഡ് ലഭിച്ചതിൽ അതിയായ സന്തോഷമുണ്ട്. അദ്ദേഹത്തിന് അഭിനന്ദനങ്ങൾ" - പ്രധാനമന്ത്രി ട്വിറ്ററിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഡിസംബർ 10, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 131.18 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 94,943 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.27%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രോഗമുക്തി നിരക്ക് 98.36%; 2020 മാർച്ച് മുതൽ ഏറ്റവും ഉയർന്ന നിരക്ക്
(കഴിഞ്ഞ 24 മണിക്കൂറിനിടെ 7,678 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,41,05,066 ആയി
കഴിഞ്ഞ 24 മണിക്കൂറിൽ 8,503 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.66 ശതമാനമാണ്; കഴിഞ്ഞ 67 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 26 ദിവസമായി 1% ത്തിൽ താഴെ
ആകെ നടത്തിയത് 65.32 കോടി പരിശോധനകൾ
സൂക്ഷ്മ, ചെറുകിട, ഇടത്തരം മന്ത്രാലയം
ജിഡിപിയിൽ ഗണ്യമായ സംഭാവന നൽകുന്ന എംഎസ്എംഇകളെ ശക്തിപ്പെടുത്തേണ്ടതുണ്ടെന്ന് ശ്രീ നാരായൺ റാണെ
ന്യൂ ഡൽഹി, മാർച്ച് 29, 2022
ജിഡിപിയിൽ ഗണ്യമായ സംഭാവന നൽകുന്ന എംഎസ്എംഇകൾ രാജ്യത്തിൻറെ സാമ്പത്തിക വളർച്ച ത്വരിതപ്പെടുത്തുന്നവയാണെന്നും അവയെ ശക്തിപ്പെടുത്തേണ്ടതുണ്ടെന്നും കേന്ദ്ര എംഎസ്എംഇ മന്ത്രി ശ്രീ നാരായൺ റാണെ പറഞ്ഞു. സൂക്ഷ്മ, ചെറുകിട, ഇടത്തരം വ്യവസായ മന്ത്രാലയവും 
ഓൺറ്റർപ്രണർഷിപ്പ് ഡെവലപ്മെന്റ് ഇൻസ്റ്റിറ്റ്യൂട്ട് ഓഫ് ഇന്ത്യയും  സംഘടിപ്പിച്ച 'എംഎസ്എംഇ- മത്സരക്ഷമതയും വളർച്ചയും' എന്ന ദ്വിദിന ഉച്ചകോടി ഉദ്ഘാടനം ചെയ്യുകയായിരുന്നു അദ്ദേഹം.
ഈ മേഖലയെ ശക്തിപ്പെടുത്തുന്നതിന് കൂട്ടായ ശ്രമങ്ങൾ നടക്കുന്നുണ്ടെന്നും എംഎസ്എംഇകൾക്ക് പുതിയ വഴികൾ തുറക്കുന്നതിനാണ് ഗവൺമെന്റിന്റെ വിവിധ പദ്ധതികൾ ലക്ഷ്യമിടുന്നതെന്നും കേന്ദ്രമന്ത്രി പറഞ്ഞു. എംഎസ്എംഇ മേഖലയ്ക്ക് ധനകാര്യ സ്ഥാപനങ്ങളിൽ നിന്ന് തടസ്സമില്ലാത്ത വായ്പാ സഹായം, വികസനത്തിനും നവീകരണത്തിനുമുള്ള സാങ്കേതിക പിന്തുണ, കയറ്റുമതി വിപണികളുടെ ലഭ്യത, അടിസ്ഥാന സൗകര്യം, തൊഴിലാളികൾക്ക് വേണ്ട പരിശീലനം, നൈപുണ്യ വികസനം, തൊഴിലാളികളുടെ ക്ഷേമം എന്നിവ ഗവണ്മെന്റ് ഉറപ്പുവരുത്തിയിട്ടുണ്ടെന്നും അദ്ദേഹം പറഞ്ഞു.
എംഎസ്എംഇ സഹമന്ത്രി ശ്രീ ഭാനു പ്രതാപ് സിംഗ് വർമ്മയും ചടങ്ങിൽ പങ്കെടുത്തു.
രണ്ട് ദിവസത്തെ ഉച്ചകോടിയിൽ എംഎസ്എംഇ മേഖലയിലെ മെച്ചപ്പെടുത്തലുകൾ, വെല്ലുവിളികൾ, വളർച്ചാ സാധ്യതകൾ എന്നിവയെക്കുറിച്ചുള്ള ബ്രെയിൻസ്റ്റോമിംഗ് സെഷനുകളും പാനൽ ചർച്ചകളും നടക്കും. വിവിധ രാജ്യങ്ങളിൽ നിന്നുള്ള വിദഗ്ധർ അവരുടെ അനുഭവങ്ങൾ പങ്കിടും. ലോകമെമ്പാടുമുള്ള സംരംഭകർ, അക്കാദമിക് വിദഗ്ധർ, നയരൂപകർത്താക്കൾ, വ്യവസായ പ്രമുഖർ, ചിന്തകർ, ബിസിനസ് ചേമ്പറുകൾ, വ്യവസായ അസോസിയേഷനുകൾ, സ്റ്റാർട്ടപ്പുകൾ, സാമൂഹിക ആഘാത സംഘടനകൾ, എംഎസ്എംഇകൾ, സ്വയം സഹായ സംഘങ്ങൾ എന്നിവർ ഉച്ചകോടിയിൽ പങ്കെടുക്കും.
RRTN/SKY
റോഡ് ഗതാഗത, ഹൈവേ മന്ത്രാലയം
മോട്ടോർ വാഹനങ്ങളുടെ ഫിറ്റ്നസ് സർട്ടിഫിക്കറ്റിന്റെയും രജിസ്ട്രേഷൻ മാർക്കിന്റെയും സാധുത സംബന്ധിച്ച വിവരങ്ങൾ, പുറപ്പെടുവിക്കപ്പെട്ട കരട് വിജ്ഞാപന പ്രകാരം, കരട് ചട്ടങ്ങളിൽ പറയും വിധം പ്രദർശിപ്പിക്കണം
 കരട് വിജ്ഞാപന പ്രകാരം, മോട്ടോർ വാഹനങ്ങളുടെ ഫിറ്റ്നസ് സർട്ടിഫിക്കറ്റിന്റെയും  രജിസ്ട്രേഷൻ മാർക്കിന്റെയും സാധുത സംബന്ധിച്ച വിവരങ്ങൾ, കരട് ചട്ടങ്ങളിൽ പറയും വിധം പ്രദർശിപ്പിക്കണം.
വലിയ ചരക്ക് / യാത്രാ വാഹനങ്ങൾ, ഇടത്തരം ചരക്ക് / യാത്രാ വാഹനങ്ങൾ, ചെറിയ വാഹനങ്ങൾ തുടങ്ങിയവ വിൻഡ് സ്ക്രീനിന്റെ ഇടതുവശം മുകൾ ഭാഗത്ത് ഇത് പ്രദർശിപ്പിക്കണം. ഓട്ടോറിക്ഷ, ഇ-റിക്ഷ, ഇ-കാർട്ട്, ക്വാഡ്രിസൈക്കിൾ എന്നിവയ്ക്ക് വിൻഡ് സ്ക്രീനുണ്ടെങ്കിൽ ഇടതുവശം മുകൾഭാഗത്ത് പ്രദർശിപ്പിക്കണം. മോട്ടോർ സൈക്കിളുകളിൽ പുറത്തു കാണത്തക്ക വിധം പ്രദർശിപ്പിക്കണം.
നീല പശ്ചാത്തലത്തിൽ മഞ്ഞ നിറത്തിൽ ടൈപ്പ് ഏരിയൽ ബോൾഡ് ഫോണ്ടിലാണ് പ്രദർശിപ്പിക്കേണ്ടത്.
ഗസറ്റ് വിജ്ഞാപനം കാണാൻ ഇവിടെ ക്ലിക്ക് ചെയ്യുക: https://static.pib.gov.in/WriteReadData/specificdocs/documents/2022/mar/doc20223322001.pdf
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ മഹാശിവരാത്രി ആശംസ
മഹാ ശിവരാത്രി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"മഹാ ശിവരാത്രിയുടെ പ്രത്യേക വേളയിൽ എല്ലാവർക്കും ആശംസകൾ."
Greetings to everyone on the very special occasion of Maha Shivratri.
— Narendra Modi  February 18, 2023
सभी देशवासियों को महाशिवरात्रि की अनंत शुभकामनाएं।
हर-हर महादेव!
ധനകാര്യ മന്ത്രാലയം
വരുമാന കമ്മി നികത്താൻ 17 സംസ്ഥാനങ്ങൾക്ക് 9,871 കോടി രൂപയുടെ ഗ്രാന്റ് അനുവദിച്ചു
ന്യൂഡൽഹി , ജൂലൈ 08,2021
ധനകാര്യ മന്ത്രാലയത്തിനു കീഴിലുള്ള ധനവിനിയോഗ വകുപ്പ്, വരുമാന കമ്മി നികത്തുന്നതിനുള്ള പോസ്റ്റ് ഡെവല്യൂഷൻ റവന്യൂ ഡെഫിസിറ്റ്  ഗ്രാന്റിന്റെ പ്രതിമാസ ഗഡുവായി 17 സംസ്ഥാനങ്ങൾക്ക് 9,871 കോടി രൂപ അനുവദിച്ചു. ഈ ഗഡു കൂടി അനുവദിച്ചതോടെ നടപ്പ് സാമ്പത്തിക വർഷത്തിൽ ആകെ 39,484 കോടി രൂപ അർഹതയുള്ള സംസ്ഥാനങ്ങൾക്ക് PDRD ഗ്രാന്റായി നൽകി.
ഈ മാസം അനുവദിച്ച ഗ്രാന്റിന്റെ സംസ്ഥാനാടിസ്ഥാനത്തിലുള്ള വിശദാംശങ്ങളും 2021-22 ൽ സംസ്ഥാനങ്ങൾക്ക് അനുവദിച്ച PDRD ഗ്രാന്റിന്റെ ആകെ തുകയും താഴെ നൽകിയിട്ടുണ്ട്. നാലാം ഗഡുവായി 1657.58 കോടി രൂപ കൂടി അനുവദിച്ചതോടെ കേരളത്തിന് ഇതുവരെ ആകെ 6630.33 കോടി രൂപയാണ് ലഭിച്ചു.
സംസ്ഥാനങ്ങളുടെ റവന്യൂ കമ്മി നികത്താൻ പതിനഞ്ചാം ധനകാര്യ കമ്മീഷന്റെ ശുപാർശകൾക്കനുസൃതമായാണ് പ്രതിമാസ തവണകളായി ഗ്രാന്റ് അനുവദിക്കുന്നത്. 2021-22 സാമ്പത്തിക വർഷത്തിൽ 17 സംസ്ഥാനങ്ങൾക്കായി PDRD ഗ്രാന്റ് ഇനത്തിൽ ആകെ 1,18,452 കോടി രൂപയാണ് കമ്മീഷൻ ശുപാർശ ചെയ്തത്.
PDRD ഗ്രാന്റിന്റെ സംസ്ഥാനം തിരിച്ചുള്ള കണക്കുകൾ ഇനിപ്പറയുന്നു
(|
||
|
|
|
S.No.
|
|
Name of State
|
|
Amount released in July 2021


|
|
Total amount released during 2021-22

|
|
|
|
Andhra Pradesh
|
|
1438.08
|
|
5752.33
|
|
|
|
Assam
|
|
531.33
|
|
2125.33
|
|
|
|
Haryana
|
|
11.00
|
|
44.00
|
|
|
|
Himachal Pradesh
|
|
854.08
|
|
3416.33
|
|
|
|
Karnataka
|
|
135.92
|
|
543.67
|
|
|
|
Kerala
|
|
1657.58
|
|
6630.33
|
|
|
|
Manipur
|
|
210.33
|
|
841.33
|
|
|
|
Meghalaya
|
|
106.58
|
|
426.33
|
|
|
|
Mizoram
|
|
149.17
|
|
596.67
|
|
|
|
Nagaland
|
|
379.75
|
|
1519.00
|
|
|
|
Punjab
|
|
840.08
|
|
3360.33
|
|
|
|
Rajasthan
|
|
823.17
|
|
3292.67
|
|
|
|
Sikkim
|
|
56.50
|
|
226.00
|
|
|
|
Tamil Nadu
|
|
183.67
|
|
734.67
|
|
|
|
Tripura
|
|
378.83
|
|
1515.33
|
|
|
|
Uttarakhand
|
|
647.67
|
|
2590.67
|
|
|
|
West Bengal
|
|
1467.25
|
|
5869.00
|
|
|
|
Total
|
|
9,871.00
|
|
39484.00
IE/SKY
ഉപരാഷ്ട്രപതിയുടെ കാര്യാലയം
സമഗ്രമായ ഓൺലൈൻ വിദ്യാഭ്യാസത്തിന് ആഹ്വാനം ചെയ്ത് ഉപരാഷ്ട്രപതി
വിദൂര-ഓൺലൈൻ വിദ്യാഭ്യാസ പ്രവർത്തനങ്ങളിൽ സമഗ്രമായ സമീപനങ്ങൾക്ക് ആഹ്വാനം ചെയ്ത് ഉപരാഷ്ട്രപതി ശ്രീ എം വെങ്കയ്യ നായിഡു. ഇത്തരം വിദ്യാഭ്യാസ സൗകര്യങ്ങളുടെ ലഭ്യത, ഗുണമേന്മ തുടങ്ങിയവയുമായി ബന്ധപ്പെട്ട പ്രശ്നങ്ങൾ മഹാമാരിയെ തുടർന്ന് വർധിക്കാനിടയുണ്ടെന്നും, അത് നിരവധി വിദ്യാർഥികളെ ഇവയിൽ നിന്ന് ഒഴിവാക്കുമെന്നും ഉപരാഷ്ട്രപതി മുന്നറിയിപ്പ് നൽകി.
രാജ്യത്തിന്റെ ഉൾനാടൻ മേഖലയിലെ വ്യക്തികൾക്ക് ഉള്ള ഒരു ഡിജിറ്റൽ പാലമായി ഓൺലൈൻ വിദ്യാഭ്യാസത്തിന്റെ ശക്തിയെ വിശേഷിപ്പിച്ച അദ്ദേഹം, സാമൂഹ്യപരമായും സാമ്പത്തികപരമായും പിന്നാക്ക വിഭാഗങ്ങളിൽപ്പെട്ട വിദ്യാർത്ഥികൾ ഇവയുടെ പുറത്ത് പോകുന്നില്ല എന്നും, അതുവഴി ഒരു ഡിജിറ്റൽ വിഭജനം ഉണ്ടാകുന്നില്ല എന്നും ഉറപ്പാക്കണമെന്ന് ആവശ്യപ്പെട്ടു
രാജ്യത്ത്, പ്രത്യേകിച്ചും ഗ്രാമീണമേഖലയിൽ മികച്ച രീതിയിലും കുറഞ്ഞ ചെലവിലും ഇന്റർനെറ്റ് സൗകര്യം ലഭ്യമാക്കുന്നതിന് ഭാരത് നെറ്റ് പോലെയുള്ള പദ്ധതികൾ അതിവേഗം നടപ്പാക്കേണ്ടതിന്റെ ആവശ്യകതയും ശ്രീ നായിഡു ചൂണ്ടിക്കാട്ടി.
CSR പ്രവർത്തനങ്ങൾ നടത്തുന്ന രാജ്യത്തെ സ്ഥാപനങ്ങൾ, സാമൂഹ്യപരമായും സാമ്പത്തികപരമായും ദുർബല അവസ്ഥയിലുള്ള വിഭാഗങ്ങളിലെ സ്കൂൾ - കോളേജ് വിദ്യാർത്ഥികൾക്ക് ഇലക്ട്രോണിക് പഠനോപകരണങ്ങൾ നൽകുന്നതിന് പ്രത്യേക പരിഗണന നൽകണമെന്നും ഉപരാഷ്ട്രപതി അഭ്യർത്ഥിച്ചു.
ഇന്ത്യൻ ഭാഷകളിലുള്ള ഓൺലൈൻ കോഴ്സുകളുടെ കുറവ്ചൂണ്ടിക്കാട്ടിയ ഉപരാഷ്ട്രപതി, കൂടുതൽ പ്രാദേശിക ഭാഷകളിൽ പഠനസാമഗ്രികൾ ലഭ്യമാക്കാൻ വിദ്യാഭ്യാസ സാങ്കേതിക മേഖലയിലെ സ്വകാര്യ കമ്പനികളോട് ആവശ്യപ്പെട്ടു.
അനന്തപുരാമുവിൽ സ്ഥിതിചെയ്യുന്ന ആന്ധ്രപ്രദേശ് കേന്ദ്ര സർവകലാശാലയുടെ പ്രഥമ സ്ഥാപക ദിനാഘോഷങ്ങളെ വിദൂരദൃശ്യ സാങ്കേതികവിദ്യയിലൂടെ അഭിസംബോധന ചെയ്യുകയായിരുന്നു അദ്ദേഹം. കുട്ടികളുടെ സമഗ്രമായ വികസനം ഉറപ്പാക്കുന്നതിന്, പരീക്ഷണ നിരീക്ഷണ പ്രവർത്തനങ്ങൾ, പാഠ്യ പ്രവർത്തനങ്ങളിൽ സാമൂഹ്യ സ്ഥാപനങ്ങളുടെ കൂടുതൽ പങ്കാളിത്തം തുടങ്ങിയവയ്ക്ക് പ്രോത്സാഹനം നൽകുന്ന ദർശനികമായ ഒരു നടപടിയാണ് ദേശീയ വിദ്യാഭ്യാസ നയം എന്നും ഉപരാഷ്ട്രപതി അഭിപ്രായപ്പെട്ടു.
(Visitor Counter : 134
വനിതാ, ശിശു വികസന മന്ത്രാലയം
രാജ്യത്ത്, സ്ത്രീകൾ അമ്മയാകുന്ന പ്രായം, മാതൃ മരണനിരക്ക്  കുറയ്ക്കാൻ വേണ്ട അടിയന്തിര നടപടികൾ,പോഷണ നിലയിലെ വർദ്ധന തുടങ്ങിയ കാര്യങ്ങൾ പരിശോധിക്കുന്നതിനുള്ള കർമ്മസമിതിക്ക് രൂപം നൽകി.
ന്യൂഡൽഹി, ജൂൺ 06, 2020
രാജ്യത്ത് സ്ത്രീകൾ അമ്മയാകുന്ന പ്രായം, മാതൃമരണനിരക്ക്  കുറയ്ക്കാൻ വേണ്ട അടിയന്തിര നടപടികൾ,പോഷണ നിലയിലെ വർദ്ധന തുടങ്ങിയ കാര്യങ്ങൾ പരിശോധിക്കുന്നതിനുള്ള കർമ്മസമിതിക്ക് ഭാരതസർക്കാർ രൂപം നൽകി.ഇത് സംബന്ധിച്ച ഗസറ്റ് വിജ്ഞാപനം ഈ മാസം നാലിന് പുറപ്പെടുവിച്ചു.
.
ഈ വിഷയങ്ങളിൽ ഒരു കർമ്മസേനയ്ക്ക് രൂപം നൽകണമെന്ന് നടപ്പ് സാമ്പത്തികവർഷത്തെ ബജറ്റ് പ്രസംഗത്തിനിടെ,കേന്ദ്ര ധനമന്ത്രി ശ്രീമതി. നിർമ്മല സീതാരാമൻ അഭിപ്രായപ്പെട്ടിരുന്നു.
ശ്രീമതി.ജയാ ജെയ്റ്റ്ലി നേതൃത്വം നൽകുന്ന കർമ്മസേന,അടുത്തമാസം 31 ഓടുകൂടി റിപ്പോർട്ട് സമർപ്പിക്കും.
തങ്ങളുടെ നിർദേശങ്ങൾക്കനുസരിച്ചുള്ള പുതിയ നിയമനിർമ്മാണങ്ങളോ നിലവിലെ നിയമങ്ങളിലെ ഭേദഗതികളോ കർമ്മസേന ശിപാർശ ചെയ്യും. കൂടാതെ,ഈ നിർദ്ദേശങ്ങൾ നടപ്പാക്കുന്നതിനുള്ള സമയപരിധി അടക്കമുള്ള വിശദമായ മാർഗരേഖ യും, കർമ്മസേന തയ്യാറാക്കും
(Visitor Counter : 270
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ സ്വർണം നേടിയ പുരുഷ ക്രിക്കറ്റ് ടീമിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ ആദ്യ മത്സരത്തിൽ സ്വർണം നേടിയ പുരുഷ ക്രിക്കറ്റ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഏഷ്യൻ ഗെയിംസിൽ നമ്മുടെ പുരുഷ ക്രിക്കറ്റ് ടീം സ്വർണം നേടി. അവിശ്വസനീയമായ ഈ ചരിത്ര വിജയത്തിൽ നമ്മുടെ ക്രിക്കറ്റ് താരങ്ങൾക്ക് ഹൃദയം നിറഞ്ഞ അഭിനന്ദനങ്ങൾ. അവരുടെ അത്യുത്സാഹവും, ടീം വർക്കും വീണ്ടും രാജ്യത്തിന് അഭിമാനമായി. അവരുടെ ഭാവി ഉദ്യമങ്ങൾക്ക് എന്റെ ആശംസകൾ."
Our Men's Cricket Team strikes Gold in their debut appearance at the Asian Games.
— Narendra Modi  October 7, 2023
Heartiest congratulations to our incredible cricketers on this historic win. Their passion and teamwork have once again made the nation proud. My best wishes for their future endeavours. pic.twitter.com/zXzMfdUSOV
PIB Headquarters
ഡെബ്റ്റ് റിക്കവറി ട്രിബ്യൂണലിലെ കോര്ട്ട് ഫീ ഇലക്ട്രോണിക് രീതിയിലാക്കി
(എറണാകുളത്തെ ഡെബ്റ്റ് റിക്കവറി ട്രിബ്യൂണല്-1, 2 എന്നിവയിലെ കോര്ട്ട് ഫീസ്, സര്ട്ടിഫൈഡ് കോപ്പി ഫീസ് തുടങ്ങിയവ നവംബര് 01 മുതല് ഇലക്ട്രോണിക് രീതിയില് മാത്രമാകും സ്വീകരിക്കുകയെന്ന് രജിസ്ട്രാര് അറിയിച്ചു. https://bharatkosh.gov.in
എന്ന പോര്ട്ടല് വഴിയാണ് ഫീസ് അടയ്ക്കേണ്ടത്. ഡിഡി, പോസ്റ്റല് ഓര്ഡര് തുടങ്ങിയവിലൂടെ അടയ്ക്കുന്ന പണം സ്വീകരിക്കുകയില്ലെന്നും രജിസ്ട്രാര് അറിയിച്ചു. കേരള ഹൈക്കോടതിയുടെ 2018 സെപ്റ്റംബര് 03 ലെ ഉത്തരവ് പ്രകാരമാണിത്. ഇലക്ട്രോണിക് രീതിയില് പണം അടയ്ക്കുന്നതിനുള്ള മാര്ഗ്ഗ നിര്ദ്ദേശങ്ങള് https://bharatkosh.gov.in/static/Template/UserGuideBharatkosh.pdf
എന്ന ലിങ്കില് ലഭ്യമാണ്.
എബി-ബിഎസ്എന്
ആരോഗ്യ, കുടുംബക്ഷേമ മന്ത്രാലയം
168.08 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ഫെബ്രുവരി 08, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 168.08 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ശാസ്ത്ര സാങ്കേതിക മന്ത്രാലയം
വെർച്വൽ സെന്റർ ഓഫ് എക്സലൻസ് സ്ഥാപിക്കുന്നതിനായി ക്വാണ്ടം കംപ്യൂട്ടിംഗിൽ സഹകരണം സാധ്യമായ മേഖലകൾ ഇന്ത്യയും ഫിൻലൻഡും ചർച്ച ചെയ്തു
ന്യൂ ഡൽഹി: ഏപ്രിൽ 20, 2022
ക്വാണ്ടം കംപ്യൂട്ടിംഗിൽ സഹകരണത്തിനുള്ള സാധ്യമായ മേഖലകളെക്കുറിച്ചും ഇരുരാജ്യങ്ങളും സഹകരിച്ച് സ്ഥാപിക്കാൻ പദ്ധതിയിട്ടിരിക്കുന്ന വിർച്ച്വൽ സെന്റർ ഓഫ് എക്സലൻസിനുള്ള  രൂപരേഖയും ഇന്ത്യ-ഫിൻലൻഡ് പ്രതിനിധികൾ ചർച്ച ചെയ്തു.
ക്വാണ്ടം ശാസ്ത്ര-സാങ്കേതിക മേഖലയുടെ വികസനത്തിനായി അക്കാദമിക, വ്യാവസായിക പങ്കാളികളെ ലഭിക്കാൻ ഇരുരാജ്യങ്ങളും ശ്രമിച്ചു വരുന്നതായി ശാസ്ത്ര സാങ്കേതിക വകുപ്പ് സംഘടിപ്പിച്ച യോഗത്തിൽ പ്രതിനിധികളെ അഭിസംബോധന ചെയ്യവെ ശാസ്ത്ര സാങ്കേതിക വകുപ്പ്  സെക്രട്ടറി ഡോ. എസ് ചന്ദ്രശേഖർ പറഞ്ഞു. ഏറ്റവും കുറഞ്ഞ സമയത്തിനുള്ളിൽ സാധ്യമായ ഏറ്റവും മികച്ച സാങ്കേതിക വിദ്യ സാധ്യമാക്കും വിധം ഈ രംഗത്തെ ആഗോള മുന്നേറ്റത്തിന് ഇരുരാജ്യങ്ങളും പ്രതിജ്ഞാബദ്ധമാണെന്നും അദ്ദേഹം കൂട്ടിച്ചേർത്തു.
കേന്ദ്ര ശാസ്ത്ര സാങ്കേതിക സഹമന്ത്രി ഡോ. ജിതേന്ദ്ര സിംഗ്, ഇന്ത്യ സന്ദർശിക്കുന്ന ഫിൻലൻഡ് സാമ്പത്തിക കാര്യ മന്ത്രി മിക്ക ലിന്റില എന്നിവരുടെ സാന്നിധ്യത്തിൽ, ക്വാണ്ടം കംപ്യൂട്ടിംഗിൽ ഇൻഡോ-ഫിന്നിഷ് വെർച്വൽ നെറ്റ്വർക്ക് സെന്റർ സ്ഥാപിക്കുന്നതിനുള്ള സംയുക്ത പ്രഖ്യാപനത്തിൽ ഒപ്പുവെച്ച്, ഒരു ദിവസത്തിന് ശേഷമാണ് യോഗം ചേർന്നത്.
ഫിൻലൻഡ് സാമ്പത്തിക കാര്യ-തൊഴിൽ മന്ത്രാലയം അണ്ടർ സെക്രട്ടറി ഓഫ് സ്റ്റേറ്റ് പെട്രി പെൽറ്റോണൻ, ഫിൻലൻഡിലെ ഏറ്റവും മികച്ച ആശയങ്ങൾ ഇന്ത്യയിലെ മികച്ച ആശയങ്ങളുമായി സംയോജിപ്പിക്കേണ്ടതിന്റെ ആവശ്യകത അടിവരയിട്ട് വ്യക്തമാക്കി. ഇരു രാജ്യങ്ങളിലെയും ശാസ്ത്രീയ ആവാസവ്യവസ്ഥയും, ശക്തമായ വിവര സാങ്കേതിക സമൂഹങ്ങളെയും പ്രയോജനപ്പെടുത്തി, 'സ്പൈ-ഓഫുകൾ' വികസിപ്പിക്കാൻ കഴിയും വിധം അവയെ ശക്തിപ്പെടുത്തുകയും വേണം എന്ന് അദ്ദേഹം കൂട്ടിച്ചേർത്തു.
RRTN/SKY
(Visitor Counter : 111
റെയില്വേ മന്ത്രാലയം
ചരിത്രത്തിലാദ്യമായി വെര്ച്വല് വിരമിക്കല് ചടങ്ങ് സംഘടിപ്പിച്ച് റെയില്വേ മന്ത്രാലയം
റെയില്വേയുടെ ചരിത്രത്തില് ആദ്യമായി വെര്ച്വല് വിരമിക്കല് ചടങ്ങ് നടത്തി. 2020 ജൂലൈ 31നു വിരമിച്ച എല്ലാ സോണുകളിലേയും ഡിവിഷനുകളിലേയും പ്രൊഡക്ഷന് യൂണിറ്റുകളിലേയും ഉദ്യോഗസ്ഥര്ക്കും ജീവനക്കാര്ക്കും വേണ്ടിയാണു വെര്ച്ച്വല് വിരമിക്കല് ചടങ്ങ് സംഘടിപ്പിച്ചത്. വിരമിക്കുന്ന 2320 ജീവനക്കാരുമായി റെയില്വേ മന്ത്രി ശ്രീ പിയൂഷ് ഗോയല് ആശയവിനിമയം നടത്തുകയും അവരുടെ സേവനങ്ങള്ക്ക് നന്ദി പറയുകയും ചെയ്തു.
കോവിഡ് മഹാമാരിക്കാലത്ത് റെയില്വേ മികച്ച സേവനങ്ങളാണു കാഴ്ചവച്ചതെന്ന് മന്ത്രി പറഞ്ഞു. ജോലിയിൽ നിന്ന് വിരമിച്ച ശേഷമുള്ള ജീവിതം ഫലപ്രദമായി ചെലവഴിക്കാൻ ശ്രീ. പിയൂഷ് ഗോയൽ നിർദ്ദേശിച്ചു. റെയില്വേ സഹമന്ത്രി ശ്രീ സുരേഷ് സി അംഗടി, റെയില്വേ ബോര്ഡ് സെക്രട്ടറി ശ്രീ സുശാന്ത് കുമാര് മിശ്ര, മുതിര്ന്ന റെയില്വേ ഉദ്യോഗസ്ഥര് എന്നിവര് പങ്കെടുത്തു.
പ്രധാനമന്ത്രിയുടെ ഓഫീസ്
ഗുജറാത്തിലെ ജനങ്ങള്ക്ക് പ്രധാനമന്ത്രിയുടെ സംസ്ഥാനപ്പിറവി ആശംസ
സംസ്ഥാനപ്പിറവി ദിനത്തില് പ്രധാനമന്ത്രി ശ്രീ. നരേന്ദ്ര മോദി ഗുജറാത്തിലെ ജനങ്ങള്ക്ക് ആശംസകള് നേര്ന്നു.
'ഗുജറാത്ത് ദിവസ് ആശംസകള്. സംസ്ഥാനത്തെ ജനങ്ങള് തങ്ങളുടെ ലാളിത്യത്തിന്റെയും, സംരംഭകത്വ അഭിനിവേശത്തിന്റെയും പേരില് അറിയപ്പെടുന്നവരാണ്. നമ്മുടെ രാഷ്ട്രത്തിന്റെ ചരിത്രത്തില് പ്രത്യേകിച്ച് സ്വാതന്ത്ര സമര പ്രസ്ഥാനത്തില് ഗുജറാത്ത് മഹത്വപൂര്ണ്ണമായ സംഭാവന നല്കിയിട്ടുണ്ട്. ഇന്ത്യയുടെ പുരോഗതിക്ക് തുടര്ന്നും ഗതിനല്കാന് ഗുജറാത്തിന് സാധിക്കട്ടെ', പ്രധാനമന്ത്രി പറഞ്ഞു.
AM MRD –337